ছমাহ পাছত ২০০০ টকা দৰমহাত তেওঁ চি আৰ আই পাম্পছ নামৰ এটা প্ৰতিষ্ঠানত বিক্ৰেতাৰ চাকৰিত সোমায় । ইয়াৰ পাছত কেইবাটাও চাকৰি কৰি অৱশেষত ২০০৮ চনত তেওঁ এটা প্ৰতিষ্ঠানৰ কাৰণে সমগ্ৰ অন্ধ্ৰ প্ৰদেশ জুৰি বিপণনৰ দিয়িত্ব লাভ কৰে । ইতিমধ্যে তেওঁ যথেষ্ট অভিজ্ঞতা সঞ্চয় কৰিছিল । ২০১১ চনত তেওঁ সাঁচতীয়া ১.৫০ লাখ টকাৰে হায়দৰাবাদৰ ছেকেন্দ্ৰাবাদত এটা কাৰ্যালয়ৰ বাবে এটুকুৰা ঠাই বুকিং কৰে । অৱশ্যে তেওঁ কি ব্যৱসায় কৰিব সেই কথা তেওঁ তেতিয়াও ভবা নাছিল । ইয়াৰ কাৰণে তেওঁ মাহে ১৪০০০ টকা দিবলৈ প্ৰস্তুতি চলাবলগীয়া হৈছিল । তেওঁৰ এজন বাল্যবন্ধুৱে তেওঁক উপদেশ দিলে পানী পৰিশোধকৰ ব্যৱসায় কৰিবলৈ । এি কথা শুনি তেওঁ চেন্নাইলৈ যাত্ৰা কৰিলে এনে ধৰণৰ সামগ্ৰীৰ এখন মেলা চোৱাৰ উদ্দেশ্যেৰে । ইয়াৰ পাছত তেওঁ এজন প্ৰাক্তন সহকৰ্মীৰ ওচৰলৈ গ' ল । এই লোকজনে এনেধৰণৰ সামগ্ৰী নিৰ্মাণ কৰিছিল । তাৰপৰা তেওঁ বিশটা তেনে যন্ত্ৰ লৈ উভতি আহিল । মাত্ৰ দুই লাথ টকা মূলধনেৰে তেওঁ আৰম্ভ কৰিলে তেওঁৰ একুৱাপট নামৰ কোম্পানীটো । লাহে লাহে কষ্টৰ বলত আজি তেওঁৰ কোম্পানীয়ে হায়দৰাবাদৰ তিনিটা স্থানত এনে সামগ্ৰী নিৰ্মাণ কৰে । তেওঁৰ কোম্পানীৰ বাৰ্ষিক বৃদ্ধি ২৫ৰ পৰা ৫০ শতাংশ । একুৱাপটে আনকি কেণ্ট, ইউৰেকা ফৰ্বছ আদি কোম্পানীকো প্ৰত্যাহ্বান জনাবলৈ সক্ষম হৈছে । ভাৰতত এনেধৰণৰ ব্যৱসায় কৰা ১৫০০ কোম্পানীৰ ভিতৰত একুৱাপটৰ স্থান প্ৰথম ২০ টাৰ ভিতৰত । এনেকুৱা প্ৰেৰণাদায়ক কাহিনীৰ বাবে আমাৰ ফেচবুক পেজ লাইক কৰক এইধৰণৰ অন্যান্য কাহিনী Related Stories March 14, 2017 Stories by Team Asamiya